Irbenė
Irbenė (latv. Irbene) – apleista gyvenvietė Latvijos šiaurės vakaruose. 1971 m. TSRS įkūrus slaptą radiolokacijos centrą „Звезда“ (XX a. paskutiniame dešimtmetyje perimtas Ventspilio tarptautinio radioastronomijos centro), šalia įkurta gyvenvietė karininkams ir jų šeimoms. Gyvenvietėje veikė mokykla, parduotuvė, sporto ir koncertų salės. Į Irbenę patekti buvo galima tik su specialiais leidimais. Pasitraukus Tarybinei armijai, 1993 m. gyvenvietė ištuštėjo ir tapo apleista.